		PED4481
Emneevaluering PED4481 «Praksis I» – Praksisseminar, V-2024

Emneansvarlig og underviser: Terje Grønning
Øvrige undervisere: I. C. M. Lunde (2 seminar); Hege Jahr Glomnes (besøk til praksisstedene m.m.)

Emnet er obligatorisk del ved siden av praksis på praksisstedene og har ingen eksamen utenom innlevering av praksisrapport. Emnet har som formål å informere om ulike teknikker for refleksjon og strukturering av erfaringslæring samt tilby et forum for fremlegg og diskusjon over inntrykk fra praksisstedene. Selv om seminardeltagelse i utgangspunktet er obligatorisk, så har studentene mulighet til 20% fravær, dvs. i realiteten å utebli fra ett av de fem seminarene dersom det foreligger velferdsgrunner til det. Siden det var 29 deltagere på 15 praksissteder var seminarleders opprinnelige plan inndeling av deltagerne i to store grupper med seminar for gruppe 1 i 2 t. – fellesdel (introduksjon av refleksjonsoppgave til neste gang) 1 t.   – seminar for gruppe 2 i 2 t. for et flertall av seminardagene, men i løpet av samtaler i første seminar viste de et ønske om å være samlet hele tiden, noe som medførte svært kompakte og effektive seminarsamlinger i alle de fem seminarene (som regel fellesdel – inndeling i mindre grupper i samme klasserom -avsluttende fellesdel med introduksjon av refleksjonsoppgave til neste gang). 

Gjennomføring av evalueringen
Underveisevalueringer: Muntlig i undervisningen underveis i seminar-rekken. Besøk på praksisstedene v/ Hege Jahr Glomnes (disse erfaringsutvekslinger ikke inkludert i denne rapport).
Sluttevaluering: Enkelt survey-skjema (7 besvarelser, som er hovedgrunnlaget for denne rapport). Tidligere år har det vært en praktisk SWOT-relatert øvelse på siste seminardag som har fungert som innspill til sluttevalueringen, men det var ikke tidsmessig rom for dette innslaget i år.

Tilbakemeldinger fra studentene
Det er sterk spredning i type besvarelse fra studentene (se Vedlegg). Selv om det er enkelte positive tilbakemeldinger fra studentene er det også enkelte kritiske tilbakemeldinger, noe som selvsagt kan peke på forbedringspotensiale men også delvis kanskje kan tolkes som at det finnes en del kontradiadiksjoner og utfordringer med selve seminarformen (Tabell 1).
Grunnlaget/svarprosenten er begrenset, men en tendens er at flere ønsker at det skal være moderate eller svært lave krav tilknyttet praksisseminaret og aktiviteten der. Enkelte studenter ønsker tilsynelatende begrensing av aktiviteter fokusert på teoretisk og kritisk refleksjon rundt praksis og heller ha fokus på forslag til praktiske verktøy og løsning på konkrete arbeidsoppgaver på praksisstedet. Innspill angående konkret problemløsning er allerede inkludert i seminarets agenda, men en utforming av praksisseminaret hvor hele eller store deler av seminaret er ad hoc fokus på fortløpende problemløsning vil være uforenlig med emnets og KULA-studiets formål med praksis.  


Tabell 1: Studentkommentarer og faglærers kommentar/forslag

	
	Studentkommentarer
	Faglærers kommentarer / forslag

	Praksis-seminaret 
	Svært dårlig: Får ikke noe utbytte av å sitte og snakke om hvordan uka har vært. Unødvendig tidsbruk, spesielt siden det er hele tre timer.
	Ikke oppfattet at det ikke skulle snakkes om «hvordan uka har vært», men at tema skulle hver uke forandre seg og fokusere på de tildelte oppgavene?

	
	Jeg likte egentlig å snakke i grupper. Men syntes opplegget var dårlig. Jeg skulle ønske det var noen spørsmål vi kunne diskutere rundt, fremfor å bare fortelle hva vi har gjort.
Både jeg og noen medstudenter opplevde ikke at vi fikk bedre forståelse relatert til helt nøyaktig hva vi skulle skrive om.
	Konkretisere oppgavene i form av direkte spørsmål? Tilleggsproblem; enkelte av studentene tilsynelatende ikke satt seg inn i oppgavene underveis.

	Refleksjons-teknikker 

	Jeg mener det er aktuelt og relevant å vite om de ulike refleksjonsteknikkene. Men syntes det har vært litt for mye fokus på det.
Rammene og oppgavene til refleksjon har vært svært nyttige, men det ble litt overveldende med såpass mange alternativer å forholde seg til.
	Fjerne valgmuligheter, dvs. eventuelt endre fra «kan» til «bør» eller «må»? En slik endring kan imidlertid medføre høyere strykprosent og andre former for frustrasjon 

	
	Svært bra: Veldig nyttig! Vil også være nyttig i andre fag og for masteroppgaven. Dere kan kanskje være enda tydeligere på å formulere nytten av refleksjonsteknikker underveis, slik at alle får med seg viktigheten av det.
	

	Utvikling av emnet 
	Jeg ønsker heller å ha fem dager på praksisstedet i fem uker enn å ha seminar. 
Dropp praksisseminarer hver uke. Vurder å heller komme en tur ut til hvert praksissted, sånn som dere gjorde. Det var nyttig.
	Eliminering av seminar vil medføre overvekt på det rent praktiske komponent og underfokusere på de kritiske og teoretiske komponenter, og lar seg ikke gjøre ift. emnets krav. Omlegging av seminarformen er imidlertid selvsagt diskuterbart.   

	
	Praksisrapporten tenker jeg er greit å ha, men det er altfor stort fokus på det. Jeg tror mye av læring foregår på selve praksisplassen, og ikke på seminar
	

	
	Når det gjelder oppgavene vi har måtte gjort på seminarene, kunne de kanskje vært noe mer tilpasset praksisrapporten slik at det blir mer relevant for oss. I tillegg hadde dette hjulpet med tanke på at vi regelmessig kunne holdt på med praksisrapporten, og at det ikke ble en oppgavene vi først begynte å tenke på/skrive helt på slutten
	Intensjonen med oppgavene var nettopp det vedkommende påpeker, dvs. at de er tenkt som identiske med opsjonelle elementer i praksisrapporten =>  Formulere dette klarere samt ha dette som «mappe» og ikke valgfrie elementer?




Emneansvarliges vurdering.
Basert på tilbakemeldinger innhentet i underveis- og sluttevalueringer kan vi konkludere at enkelte sider ved praksisseminaret fungerer til en viss grad, mens det tydeligvis fremdeles er problemer i forbindelse med kommunikasjon omkring seminarets intensjon og med gjennomføring. Når det gjelder strukturen for praksisseminaret i Praksis I med et relativt stramt opplegg og definerte øvelser identiske med komponenter i praksisrapporten. Vi er klar over dette kan føles som en belastning for studentene på toppen av det som skal utføres på praksisstedene. Praksis II og dens praksisrapport er til gjengjeld friere strukturert. Vi er imidlertid av den oppfatning av at en viss struktur med målsetninger og definerte komponenter for Praksis I fortsatt vil være nødvendig, siden dette ofte er det første omfattende møtet med arbeidslivet for enkelte studenter og det fort kan føre til forvirring og frustrasjon hvis alt overlates til praksisstedene og studentene selv. En slik utforming av Praksis I kan bli desto viktigere med et høyt antall studenter. Det faglige formålet med praksis, dvs. poenget med å reflektere (teoretisk) rundt praksis i stedet for å ha en helt teorifri og konkret praksis, har tydeligvis ikke blitt kommunisert godt nok i seminarene. Dette aspektet vil kunne bli forbedret allerede fra 2024-2026 kullet  i og med at en orientering om praksis og innføring i refleksjonsteknikker påbegynnes allerede i innføringsemnet PED4401 høsten 2024. Det virker som det er en del usikkerhet blant studentene omkring hva som kreves av innhold i praksisrapporten siden instruksene inneholder en del valgmuligheter. En mulig endring er å redusere valgmulighetene og endre disse retningslinjer fra «kan» til «bør» eller «må» og formulere praksisrapporten mer som en mappe enn en rapport. En slik endring vil imidlertid kunne medføre høyere strykprosent eller andre komplikasjoner. 
Seminarets gjennomførings- og deltagelsesformer kan være modne for revurdering. Mht. det første kan f.eks. kortere samlinger enkelte dager på kveldstid etter praksisdagen (eller etter en halv dag) på praksisstedet, eller (som foreslått av en tidligere student) enkelte seminarer som virtuelle i stedet for fysiske, være aktuelt, slik at praktikanten får en av ukens fem arbeidsdager «fri». En annen mulig alternativ ordning er et grundig praksisseminar før praksis, f.eks. ett seminar omtrent midtveis, og et seminar en tid etter avsluttet praksis. Sistnevnte samling vil da forekomme på et tidspunkt da studentene allerede har startet suitt neste emne.  Dagens ordning med i utgangspunktet obligatorisk seminardeltagelse dog med mulighet for 20% fravær er uheldig formulert, da dette åpner for at enkelte studenter kan «planlegge» fravær fra en av samlingene. Dessuten er det utfordringer med håndtering av tilfeller der studenter av forskjellige grunner er tvunget til høyere fraværsandel. Både faglærer og administrativt ansvarlig må være tilgjengelige siste undervisningsdag i slike emner hvor studentens nærvær inngår blant obligatoriske komponenter for å kunne gjennomføre endelig godkjenning av emnet.

  



Vedlegg: Tabell 2
	
	Svært bra
	Ganske bra
	Ganske dårlig
	Svært dårlig
	Vet ikke

	1 Hvordan vurderer du at informasjon og kommunikasjon innen emnet har vært?
	1
	4
	2
	
	

	2 Hvordan har du opplevd at praksisseminaret i emnet har fungert generelt sett?
	1
	2
	2
	1
	1

	3 Hvordan vurderer du seminarene som var organisert hovedsaklig som gruppediskusjon (seminar 2, 3 & 4)?
	1
	5
	
	1
	

	4 Hvordan vurderer du seminarene som var organisert hovedsaklig som plenum
(seminar 1 & 5)?
	2
	2
	3
	
	

	5 I hvilken grad har det vært nyttig med konkrete oppgaver i seminarene?
	1
	3
	
	2
	1

	6 I hvilken grad vil du si at du det har vært nyttig med fokus på refleksjonssteknikker?
	1
	4
	2
	
	

	7 Hvordan vurderer du faglig utbytte av arbeidsoppgavene på praksisstedet?
	5
	1
	
	
	2

	8 Hvordan vurderer du faglig utbytte av praksisveiledningen på praksistedet?
	4
	1
	2
	
	



2

